# Innledning og forutsetninger

Tilbyder **skal** fylle inn i dette dokumentet.

Dersom tilbyder ønsker å gi øvrig informasjon eller å sende vedlegg skal dette evt skje i tillegg på slutten av dette dokumentet.

Tabellene bes fylt ut som tilbud. Det skal inngis et klart og entydig pristilbud, hvor alle kostnader er inkludert.

Forutsetninger som gjelder for hele tilbudet.

* Alle priser er eks mva og offentlig støtte
* Det brukes kalkulasjonsrente lik 5 %
* Energi: Det brukes energipris lik kostnad 70 øre/kWh
* Effekt: Kan medregnes dersom effektreduksjon garanteres av energientreprenør for tariffer med effektledd. For tariffer med månedsbasert effektavregning brukes høyeste månedsmaks som basis. Sum basis effektuttak er sum av høyeste månedsmaks for disse tariffene pluss høyeste årsmaks for de tariffene som avregnes etter denne. Effektpris settes til kostnad 500 kr/kW i tilbudsberegningene, både for termisk og elektrisk effekt. I analysene i Fase 1 analysefasen skal det brukes omforente effekt- og energipriser.
* Byggeier ber om tilbud på tiltakspakke med inntjeningstid på ca 10 år, før evt offentlig støtte. Tilbud som avviker vesentlig fra dette vil bli avvist.
* Oppgitt teknisk/økonomisk levetid skal legges til grunn for tiltakene:

|  |  |  |
| --- | --- | --- |
| 2 Bygning | 30 | år |
| 3 VVS | 20 | år |
| 4 Elkraft | 15 | år |
| 5 Tele og automatisering | 10 | år |

# Tilbudsskjema

|  |  |  |  |
| --- | --- | --- | --- |
| **Post** |  | **Besparelser/ investering** |  |
| 1 | Investeringskostnad lønnsomme tiltak  (fra Vedlegg X tilbudsanalyser) |  | Kr |
| **2** | **Årlig kostnad for fase 3, inkludert opplærings- og motivasjonstiltak i oppdragsgivers organisasjon, for hele byggporteføljen** |  | **Kr/år** |
| 3 | Reduserte energi- og effektkostander lønnsomme tiltak  (fra Vedlegg X tilbudsanalyser) |  | Kr/år |
| 4 | Tilbakebetalingstid for de lønnsomme tiltakene  (fra Vedlegg X Tilbudsanalyser) |  | År |
| **5** | **Sum nåverdi lønnsomme tiltak**  **(fra Vedlegg X Tilbudsanalyser)** |  | **Kr** |
| 6 | Entreprenørens påslag |  | % |
| 7 | Opsjon:  Energimerking/re-merking av xxx bygg |  | kr |

# Tildelingskriterier

## Tildelingskriterium 1: Beste lønnsomhet for kunde (xx%)

Evaluering: Maks poeng er 10 for kriteriet. Beste tilbyder får 10 poeng.

Basert på alle opplysninger gitt i konkurransegrunnlaget samt tilbudsmøte/befaring o.a. skal energientreprenøren beregne investeringskostnad og årlige energi- og effektbesparelser i tilbudsanalysene. Dette summeres og settes inn i tabellen under. Årlig fase 3- kostnad for hele porteføljen skal også oppgis.

Det evalueres på pkt 2 og 5 over (xx poeng for pkt 2/xx poeng for pkt 5).

## Tildelingskriterium 2: Oppdragsforståelse (xx %)

Evaluering: Maks poeng er 10 for kriteriet. Beste tilbyder får 10 poeng.

For å dokumentere oppdragsforståelse skal tilbyder utarbeide en gjennomføringsplan som beskriver hvordan prosjektet er tenkt gjennomført, fase for fase. Det skal også legges vekt på hvilke erfaringer entreprenøren har fra tidligere prosjekter og hvilke tiltak som vil bli gjennomført for å sikre bedre prosesser og kvalitet i kommende prosjekter. Inntil 6 A4 sider.

## Tildelingskriterium 3: Energientreprenørens påslag (xx %)

Evaluering: Maks poeng er 10 for kriteriet. Beste tilbyder får 10 poeng.

Påslagsprosenten skal brukes på selvkost/innkjøp for helhetlig kalkyle av prosjektet i fase 1.

Investeringskostnader for de enkelte tiltak skal beregnes i henhold til «åpen bok-prinsippet». Snarest mulig etter kontraktsinngåelse skal totalentreprenøren oversende detaljerte kalkyler for tiltakene som er tilbudt i tilbudsfasen. Kalkylen skal ligge på kontonivå 2 iht. NS 3456:2016 og 2-sifret bygningsdelsnummer iht. NS 3451:2009, og skal brukes som et underlag for prising av tiltakene som utarbeides i samspill i fase 1. Kalkylen skal vise selvkost. Selvkost skal kun inneholde entreprenørens faktiske kostnader enten dette er kostnader for egne ansatte eller innkjøpskost fra leverandør eller underentreprenør. Entreprenørens påslag fremkommer av prisskjemaet. Alle kostnader forbundet med tiltakene er inkludert i den totale tiltaksprisen.

## Tildelingskriterium 4: Kvalitet (xx %)

Evaluering: Maks poeng er 10 for kriteriet. Beste tilbyder får 10 poeng.

Tildelingskriteriet kvalitet av foreslåtte løsninger dokumenteres i tilbudsanalysene (Vedlegg x) og beskrivelse av opplæring, samt beskrivelse av modell for dokumentasjon for energibesparelser.

### Kvalitet på foreslåtte løsninger

Kvaliteten i de gjennomførte tilbudsanalysene vil bli vurdert ut fra en helhetsbetraktning. Det vil bli lagt vekt på, hvor optimale og gjennomarbeidede de foreslåtte løsningene er, sett i forhold til funksjon, inneklima, løpende drift og vedlikehold og estetikk. Med estetikk forstås løsningenes innpassing i eksisterende miljø vedrørende moduler/formater, materialer, farger, byggesystemer mv.

Det vil bli lagt vekt på løsninger, som medfører minst mulig arbeidsinnsats fra driftspersonalet etter implementering.

### Kursing og opplæring av driftspersonell i fase 3

Opplærings- og motivasjonstiltak i oppdragsgivers organisasjon skal inngå i kostnad for fase 3, og skal til sammen gi en besparelse på [3-5%] av energiforbruket etter gjennomførte tiltak.

Her ønskes en beskrivelse av hvordan tilbudsgiver vil gjennomføre kursing og opplæring/instruksjon av byggherrens driftspersonale og andre brukere av byggene (som for eksempel lærere, elever, kontorpersonell. Kursing og opplæring kan beskrives på inntil 6 A4 sider.

Entreprenøren beskriver opplæringsplan, aktivitet, tidsbruk, volum, målgrupper osv som entreprenøren vil foreslå gjennomført årlig i sparegarantifase. Ressursbruk skal være inkludert i kostnadstilbud i sparegarantifasen.

Ut over dette vil det bli lagt vekt på at den foreslåtte kursingen og opplæringen av byggherrens driftspersonale er effektivt lagt opp, og at den er tilstrekkelig i forhold til å sikre en fortsatt energieffektiv drift av løsningene tilbudsgiver har foreslått i tilbudsanalysen.

### Modell for dokumentasjon for energibesparelser

Til slutt legges det vekt på tilbudsgivers foreslåtte modell for dokumentasjon av energibesparelsene. I erkjennelse av at det kan være vanskelig å påvise energibesparelser på hovedmålernivå, vil tilbudsgivers beskrivelse av hvordan energibesparelsene er tenkt dokumentert bli vurdert etter hvor enkel og entydig tilbudsgivers forslåtte modell er.

Det kan være vanskelig å påvise energibesparelsene på hovedmålernivå, og det ønskes at tilbudsgiver gir en beskrivelse av hvordan de vil fastsette førforbruk og -tilstand, og hvordan de skal dokumentere energibesparelsene. Modell for dokumentasjon av energibesparelser kan beskrives på inntil 6 A4 sider.

# Tilbud på finansiering av tiltakspakke

Byggeier vil finansiere tiltakspakken selv.

Underskrift entreprenør:

Dato: